ଆଇସିସି ଟେଷ୍ଟ ର଼୍ୟାଙ୍କିଙ୍ଗ୍ଃ କ୍ୟାରିୟର ଶ୍ରେଷ୍ଠ ସ୍ଥାନରେ ଭୁବନେଶ୍ୱର\nକେପ୍ ଟାଉନ୍,୯ା୧(ପି.ଟି.)- ସଦ୍ୟ ପ୍ରକାଶିତ ଆନ୍ତର୍ଜାତିକ କ୍ରିକେଟ କାଉନସିଲ୍ (ଆଇସିସି) ଟେଷ୍ଟ ର଼୍ୟାଙ୍କିଙ୍ଗରେ ଭାରତୀୟ ସୁଇଙ୍ଗ ବୋଲର ଭୁବନେଶ୍ୱର କୁମାର ୮ଟି ସ୍ଥାନ ଉପରକୁ ଉଠି କ୍ୟାରିୟର ଶ୍ରେଷ୍ଠ ୨୨ତମ ସ୍ଥାନ ଅଧିକାର କରିଛନ୍ତି। କେପଟାଉନ୍ ଟେଷ୍ଟରେ ଦମ୍ଦାର ପ୍ରଦର୍ଶନ କରି ସେ ବୋଲିଂ ତାଲିକାରେ ଲମ୍ବ ଡିଆଁ ମାରିଛନ୍ତି।\nଆଇସିସି ଟେଷ୍ଟ ର଼୍ୟାଙ୍କିଙ୍ଗ୍ଃ କ୍ୟାରିୟର ଶ୍ରେଷ୍ଠ ସ୍ଥାନରେ ଭୁବନେଶ୍ୱର\t January 9th, 22:12 PM January 9th, 22:12 PM\nକେପ୍ ଟାଉନ୍,୯ା୧(ପି.ଟି.)- ସଦ୍ୟ ପ୍ରକାଶିତ ଆନ୍ତର୍ଜାତିକ କ୍ରିକେଟ କାଉନସିଲ୍ (ଆଇସିସି) ଟେଷ୍ଟ ର଼୍ୟାଙ୍କିଙ୍ଗରେ ଭାରତୀୟ ସୁଇଙ୍ଗ ବୋଲର ଭୁବନେଶ୍ୱର କୁମାର ୮ଟି ସ୍ଥାନ ଉପରକୁ ଉଠି କ୍ୟାରିୟର ଶ୍ରେଷ୍ଠ ୨୨ତମ ସ୍ଥାନ ଅଧିକାର କରିଛନ୍ତି। କେପଟାଉନ୍ ଟେଷ୍ଟରେ ଦମ୍ଦାର ପ୍ରଦର୍ଶନ କରି ସେ ବୋଲିଂ ତାଲିକାରେ ଲମ୍ବ ଡିଆଁ ମାରିଛନ୍ତି। ତେବେ ଅଧିନାୟକ ବିରାଟ କୋହଲି ଓ ଟେଷ୍ଟ ସ୍ପୋଶାଲିଷ୍ଟ ଚେତେଶ୍ୱର ପୂଜାରା ବ୍ୟାଟିଂ ତାଲିକାରେ ଅବନତୀ କରିଛନ୍ତି। ପ୍ରଥମ ଟେଷ୍ଟରେ ଭୁବନେଶ୍ୱର ୬ଟି ଉଇକେଟ ହାସଲ କରିଥିଲେ। ତାଲିକାରେ ଅଷ୍ଟ୍ରେଲିଆ ଅଧିନାୟକ ଷ୍ଟିଭ୍ ସ୍ମିଥ୍ ପ୍ରଥମ ସ୍ଥାନ ବଜାୟ ରଖିଛନ୍ତି। କୋହଲି ଦ୍ୱିତୀୟରୁ ଖସି ତୃତୀୟ ସ୍ଥାନରେ ରହିଛନ୍ତି। ସେହିପରି ପୂଜାର ଦୁଇଟି ସ୍ଥାନ ତଳକୁ ଖସି ପଞ୍ଚମରେ ରହିଛନ୍ତି। ଅନ୍ୟପଟେ ଇଂଲଣ୍ଡର ଜୋ ରୁଟ କୋହଲିଙ୍କୁ ହଟାଇ ଦ୍ୱିତୀୟ ସ୍ଥାନ ହାସଲ କରିଛନ୍ତି। ସେହିପରି ନ୍ୟୁଜିଲାଣ୍ଡର କେନ୍ ଓ୍ବିଲିୟମସନ ଗୋଟିଏ ସ୍ଥାନ ତଳକୁ ଖସି ଚତୁର୍ଥ ସ୍ଥାନରେ ରହିଛନ୍ତି। ଦକ୍ଷିଣ ଆଫ୍ରିକା ଅଭିଜ୍ଞ ବ୍ୟାଟ୍ସମ୍ୟାନ ହାସିମ ଅମଲା ଓ ଡିନ ଏଲଗାର ୩ଟି ସ୍ଥାନ ତଳକୁ ଖସି ଯାଥାକ୍ରମେ ଦଶମ ଓ ୧୬ତମ ସ୍ଥାନରେ ରହିଛନ୍ତି। ଦ.ଆଫ୍ରିକା ଯୁବ ଓପନର ଏଡେନ ମାରକ୍ରାମ ଓ ଭାରତୀୟ ଅଲରାଉଣ୍ଡର ହାର୍ଦ୍ଦିକ ପାଣ୍ଡ୍ୟା ର଼୍ୟାଙ୍କିଙ୍ଗରେ ଉନ୍ନତି କରିଛନ୍ତି। ମାରକ୍ରାମ ୬ଟି ସ୍ଥାନ ଉପରକୁ ଉଠି ୪୮ତମ ସ୍ଥାନ ଓ ପାଣ୍ଡ୍ୟା ୨୪ଟି ସ୍ଥାନ ଉପରକୁ ଉଠି ବ୍ୟାଟିଂ ତାଲିକାର ୪୯ତମ ସ୍ଥାନ ଅଧିକାର କରିଛନ୍ତି। ଭାରତର ମୁରଲୀ ବିଜୟ, ଶିଖର ଧାଓ୍ବନ ଓ ରୋହିତ ଶର୍ମା ଅବନତୀ କରିଛନ୍ତି। ୫ଟି ସ୍ଥାନ ତଳକୁ ଖସି ବିଜୟ ୩୦, ୩ଟି ସ୍ଥାନ ତଳକୁ ଧାଓ୍ବନ ୩୩, ରୋହିତ୍ ୩ଟି ସ୍ଥାନ ତଳକୁ ଖସି ୪୪ତମ ସ୍ଥାନରେ ରହିଛନ୍ତି। ତେବେ ଦଳୀୟ ତାଲିକାରେ ଭାରତ ୧୨୪ ପଏଣ୍ଟ ପାଇ ପୂର୍ବପରି ଶୀର୍ଷ ସ୍ଥାନରେ ରହିଛି। ୧୧୧ ପଏଣ୍ଟ ପାଇ ଦ.ଆଫ୍ରିକା ଦ୍ୱିତୀୟ ଓ ୧୦୪ ପଏଣ୍ଟ ପାଇ ଅଷ୍ଟ୍ରେଲିଆ ତୃତୀୟ ଓ ୧୦୦ ପଏଣ୍ଟ ସହ ନ୍ୟୁଜିଲାଣ୍ଡ ଚତୁର୍ଥ ଓ ୯୯ ପଏଣ୍ଟ ପାଇଁ ଇଂଲଣ୍ଡ ପଞ୍ଚମ ସ୍ଥାନରେ ରହିଛନ୍ତି।
